b'\n_START_ARTICLE_\nElarbi El Maabdi\n_START_SECTION_\nTidlige \xc3\xa5r\n_START_PARAGRAPH_\nEtter en del \xc3\xa5r p\xc3\xa5 koranskole, begynte Elarbi p\xc3\xa5 tospr\xc3\xa5klig arabisk/fransk skole og fullf\xc3\xb8rte videreg\xc3\xa5ende oppl\xc3\xa6ring ved Lyc\xc3\xa9e Karia ba Mohamed i 1967. Han gjennomf\xc3\xb8rte en tre\xc3\xa5rs yrkesutdannelse ved "L\'Institut de Technologie Hotelliere et Touristique" (Institutt for Hotellteknologi og turisme) i Tanger. I 1970, reiste han til Skottland for videre oppl\xc3\xa6ring. I 1971 satte han kurs for Paris og ble der i et \xc3\xa5rs tid. I 1972 reiste Elarbi til Norge og tok til \xc3\xa5 jobbe som servit\xc3\xb8r ved Hovden h\xc3\xb8yfjellshotell, f\xc3\xb8r han endte som hovmester ved Dr Holms p\xc3\xa5 Geilo. Forfatteren flyttet til Gj\xc3\xb8vik i 1987.\n_START_SECTION_\nLitter\xc3\xa6rt arbeid\n_START_PARAGRAPH_\nElarbi var interessert i arabisk litteratur og vestlig kultur og spr\xc3\xa5k siden ung alder og begynte \xc3\xa5 oversette fra arabisk, engelsk og fransk til norsk fra 1994._NEWLINE_Han skrev og oversatte en del romaner og diktsamlinger som bl.a diktsamlingen \xc2\xabTidsaldre og dr\xc3\xb8m\xc2\xbb utgitt av Cappelen Forlag i 2003, og en selvbiografisk roman av den syriske forfatteren Hanna Mina som heter \xc2\xabBilder fra en barndom\xc2\xbb, utgitt av Solum Forlag i 2005. _NEWLINE_Elarbi skrev om sin barndom i Marokko i \xc3\x85rbok for Gj\xc3\xb8vik nr. 21, 2005, og forfattet boken \xc2\xabArabisk litteratur og kulturhistorie\xc2\xbb, som best\xc3\xa5r av 766 sider. Han brukte seks \xc3\xa5r p\xc3\xa5 \xc3\xa5 realisere det sistnevnte prosjektet som ble utgitt v\xc3\xa5ren 2013 av El Spr\xc3\xa5k Forlag. Han har oversatt og gjendiktet diktsamlingen\xc2\xabSpeil meditasjon\xc2\xbb som ble utgitt av Kulturkontoret p\xc3\xa5 Gj\xc3\xb8vik i samarbeid med Oppland fylkeskommune h\xc3\xb8sten 2013.  _NEWLINE_Elarbi deltok med 20 dikt i diktantologien \xc2\xabGrensel\xc3\xb8se Forfattere 2\xc2\xbb, utgitt h\xc3\xb8sten 2016 av Kulturforlaget Brak, Kirken\xc3\xa6r og publisert dikt i litteraturtidsskriftet B\xc3\xb8ygen og i flere andre norske aviser. _NEWLINE_Elarbis dikt handler om fremmedtilv\xc3\xa6relse, krigslidelser, rasisme, kj\xc3\xa6rlighet og naturens heterogene skapninger. En del norske aviser samt den marokkanske elektroniske journalen "Al-Watan" har skrevet om han. _NEWLINE_Elarbi er medlem ved Norsk faglitter\xc3\xa6r forfatter- og oversetterforening (NFF), Forfatter-organisasjonen Norsk (Pen) og ved "Den marokkanske foreningen for kreative kunstnere".\n_START_SECTION_\nHederspris\n_START_PARAGRAPH_\nElarbi fikk hedersprisen for sitt arbeid som dikter, forfatter og oversetter av Diktklubben ved Mekn\xc3\xa8s Moulay Ismail-universitetet. Hedringen fant sted ved spr\xc3\xa5kinstituttet Goethe Haus 30. november 2018, der han ble hedret som \xc2\xabDikter uten grenser\xc2\xbb.'